I ukene etter seieren tok «Diggi-loo diggi-ley» seg inn på hitlistene i flere europeiske land, blant annet i Norge. Den friske og energiske opptredenen fra brødrene Herreys fikk også mye ros, men deler av musikkbransjen var negative og omtalte gruppen som «de dansende deodorantene», på grunn av brødrenes glatte og pene utseende. Sangens tulle-tittel ble også kritisert og latterliggjort.